钦定古今图书集成/明伦汇编/氏族典/第430卷 > 赵逵
## 钦定古今图书集成/明伦汇编/氏族典/第430卷 > 赵逵

按《宋史赵逵传》，“逵字庄叔，其先秦人，八世祖处荣徙
蜀，家于资州。逵对策擢第一，时秦桧意有所属，而逵
对独当帝意。桧不悦，授左承事郎，签书剑南东川，除
校书郎。逵单车赴阙，征税者希桧意，搜行橐皆书籍，
才数金而已。既就职，未尝私谒，桧意愈恨，欲挤之，未
及而死。帝临哭，桧还，即迁逵著作佐郎，充普安郡王”
府教授，迁著作郎，除中书舍人。登第六年而当外制，
南渡后所未有。帝语王纶曰：“赵逵纯正，朕报其不附
权贵也。”以疾卒。